Зигараялъул рагIаби : ГIисалмухIамадов МухIамад МухIамадович - Газета "Единство" - Сетевой центр «Хебда-онлайн»\nЗигараялъул рагIаби : ГIисалмухIамадов МухIамад МухIамадович\n09.02.2017 13:50 Четверг\nГьал къоязда 89 соналъул гIумруялда нилъедаса ватIалъана машгьурав жамг1ияв х1аракатчи\nЗахIматалъул ветеран, Гьолокь росулъа МухIамад ГIисалмухIамадов\nГIисалмухIамадов МухIамад МухIамадович\nГьал къоязда 89 соналъул гIумруялда нилъедаса ватIалъана машгьурав жамгIияв хIаракатчи\nМухIамад ГIисалмухIамадов гьавуна 1927 соналда Гьолокь росулъ. 14 сон барабго байбихьана гьесул захIматалъул нух. КIудияб ВатIанияб рагъул байбихьуда жиндиего бокьун ана Карабудахкент-Манас рагъулал щулалъабазда хIалтIизе. Гьелъухъ « За оборону Кавказа» абураб медалалъеги мустахIикълъана жеги балугълъичIев МухIамад. 1943 соналда хIалтIана Гьолокь школалда учительлъун.\n23 сон барав чи вукIана МухIамад 1951 соналда Ругъелда гьоркьохъеб школалда директорлъун тIамураб мехалъ. Хабувго вищун вукIана районалъул комсомолалъул тIоцевесев секретарьлъунги. Сталинградалъул тIадегIанаб партшкола лъугIарав МухIамадица нухмалъи гьабуна районалъул лъай кьеялъул отделалъе, хIалтIана райисполкомалъул председателасул заместительлъун, райотделалъул милициялъул начальниклъун, райкомпартиялъул кIиабилев секретарьлъун. 1970 соналда живго гIарзаги кьун нахъе ана райкомпартиялъул кIиабилев секретарасул хъулухъалдаса. Гьебго соналъ тIаде босана районалъул нухазул отделалъул нухмалъи ва къокъабго заманалда Дагъавтодоралъул 40 организациязда гьоркьоб цебесеб кьерде бачана жинцаго нухмалъулеб идара. Чанго соналъ МухIамадица нухмалъи гьабуна «Гьолокь» совхозалъе. Киве кканиги хадусел наслабазе мисалияб лъалкI нахъе тана гьес. Мух1амад мустахIикълъана «ХIурматалъул гIаламат», «Гьудуллъиялъул орден" ва цогидалги гIемерал т1адег1анал шапакъатазе, «Россиялъул мустахIикъав нухал гьарулев чи», «Россиялъул росдал магIишаталъул мустахIикъав хIалтIухъан», «ДРялъул мустахIикъав экономист» абурал хIурматиял цIаразе. М.ГIисалмухIамадов вищун вукIана Дагъистаналъул халкъияб Собраниялъул депутатлъун (1990-1995с.с.) райСоветалъул гIемерал ахIиязул депутатлъун. Гьев вукIана республикаялъул херазул Советалъул членлъун ва районалъул херазул Советалъул председательлъун.\nМустахIикъаб хIалхьиялда вугониги районалъул жамгIияб хIалтIи гьабулезул цебесеб кьерда вукIана гьев.\nКIудияб жавабчилъиялда тIадкъарал хъулухъал ракIбацIцIадго тIурарав МухIамад ГIисалмухIамадовасул гIага-божаразда, хъизан-лъималазда ва тIолабго гьакьадерил жамагIаталда гъваридаб пашманлъиялъулаб зигара балеб буго гьев Ахираталъул рокъове иналда бан. Аллагьас алжан насиб гьабеги гьесие.\nХIасанов М.И., МахIачев М.М., Рамазанов ГI.,\nМухIамадов К., Хизроев М.-А., МухIамадов И.,\nХIажиев ГI-В.ГьитIинова П.,МухIамадов И.М.